ROZHODNUTIE KOMISIE
z 25. apríla 2005,
ktorým sa mení a dopĺňa rozhodnutie č. 2001/657/ES rozširujúce výnimku o zahrnutie filé zo solenej tresky a celej solenej tresky
[oznámené pod číslom K(2005) 1256]
(2005/335/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („nariadenie o pridružení zámorských krajín“) (1), najmä na jeho článok 37 ods. 9 písm. c) prílohy III,
keďže:
(1)
Rozhodnutím 2001/657/ES (2) sa udelila výnimka z označenia „pôvodné produkty“ s ohľadom na zvláštnu situáciu Saint Pierre a Miquelonu týkajúcu sa mrazeného filé z tresky, ostriežika, platesy a halibuta zahrnutých pod číselný znak KN 0304 20.
(2)
Francúzska vláda požadovala 20. januára 2005 zmenu a doplnenie rozhodnutia 2001/657/ES s cieľom získať širší rozsah výnimky udelenej na mrazené filé z tresky zahrnutej pod číselný znak KN ex 0304 20, filé zo solenej tresky zahrnutej pod číselný znak KN ex 0305 30 a celej solenej tresky zahrnutej pod číselný znak KN 0305 62.
(3)
Francúzska vláda založila svoju požiadavku na novej úprave stratégie predaja miestneho priemyslu na európskych trhoch.
(4)
Požadovaná výnimka je opodstatnená v zmysle ustanovení článku 37 odsek 1 prílohy III rozhodnutia Rady 2001/822/ES ako dôležitá na zachovanie spracovateľského priemyslu morských živočíchov a príbuzných odvetví.
(5)
Požadovaná zmena a doplnenie by nezmenili celkové ročné množstvo poskytnuté na tresku, ani by nezmenila lehotu platnosti výnimky, a preto by nespôsobila vážnu ujmu tradičnému priemyslu Spoločenstva.
(6)
Rozhodnutie 2001/657/ES by sa teda malo zodpovedajúcim spôsobom zmeniť a doplniť.
(7)
Opatrenia ustanovené v tomto rozhodnutí sú v súlade so stanoviskom Výboru pre colný kódex,
PRIJALA TOTO ROZHODNUTIE:
Článok 1
Príloha k rozhodnutiu 2001/657/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa uplatňuje od 1. mája 2005.
Článok 3
Toto rozhodnutie je určené členským štátom.
V Bruseli 25. apríla 2005